《雨后小园散步》
清代·何文明

残滴收檐牙，㶁㶁雷犹怒。炊烟遮山起，倦翮遗响度。

乱云飘破遮，薄者乃若雾。蛁蟟嘒纤柯，螮蝀横薄暮。

叶色翠于染，蛩语繁如诉。林罅逗微凉，清气弥衣屦。

触处皆成赏，独立如有悟。何人抒幽怀，吟声出深树。

作者简介：何文明，字哲堂，香山人。乾隆己亥举人，官洧川知县。有《二思斋诗钞》。